
PROOEMIUM. 


IVovi  aliquid  me  scripturum  ingenue  vix  credere  pos- 
sum, quia  tiro  in  alma  medicina  in  lucem  prolaturum 
sibi  novum  et  inauditum  persuadere  non  possit.  Quam- 
vis vero  oporteat  generalem  sibi  noticiam  physico- 
medicae  artis  tam  late  patentis  parari  a juvene,  ta- 
men ausus  sum  progredi  in  litterarum  carceres  meas 
de  amylo  sententias  producens.  Quum  enim  ante  fere 
annum  Jenis  apud  Sclileidenium  virum  doctissimum  et 
optime  de  me  meritum  phyto  - physiologiam  tractarem, 
maxime  nutritioni  animum  adverti  et  disquisitiones  feci 
in  amyli  morphologiam,  quod  in  usu  et  oeconomico  et 
medico  et  technico  summi  est  momenti.  Nam  et  in  om- 
nibus fere  nutrimentis  ex  regno  vegetabili  petitis  aut 
in  est  amylum  aut  formatur  actione  quadam  cliemica, 
ut  postea  videbimus  et  in  variis  medicaminibus  prin- 
cipium est  efficiens. 


Itaque  oleum  et  operam  non  perdidisse  puto  si 
conditiones  corporis  illius  accuratius  disquiram.  (Jua 
de  causa  hanc  partem  ex  libello  majori  sumsi  ut  in  lu- 
cem prodeant  studiorum  primitiae,  maxime  quum  libri 
hac  de  re  fere  sunt  innumerabiles  sed  nullum  fere  accu- 
ratum atque  destinctum. 

Onomatologiam  paucis  expediam  quum  Galenus  de  loc.  aff. 
lib.  IV.  c.  111.  recte  dixisse  milii  videatur:  tum  primum  ho- 
mines res  ipsas  neglexerunt  quum  nimio  studio  nomina  quae- 
rere inciperent.  Itaque  inedias  in  res  prodeamus. 

Nullum  est  dubium,  quin  veteres  quoque  naturae  scruta- 
tores cognoverint  corpus  illud  quod  tractare  proposuerimus 
nobis,  nam  Dioscorides  mentionem  ejus  fecit  C-A/uvAiov  Sioi 
70  yjjiQiq  /uvXov  mATa<sx,Evu.'Q£a'$-ai)  at  de  ejus  natura  accu- 
ratius aliquid  scribere  nostrae  relictum  est  aetati,  quum  prop- 
ter exiguitatem  corpusculorum  microscopio  uti  nos  oporteat. 
Itaque  paulo  post  microscopii  inventionem  disquisitiones  factae 
sunt  e Leuwenhoeckio  celeberrimo  qui  ex  Tritici  et  Phaseoli 
seminibus  petitum  amylum  perscrutavit.  Sed  novam  fere  aeram 
in  Physiologia  plantarum  Stromeyerus  incepit,  .quum  amyli  con- 
ditionem explorasset  colorem  accipere  coeruleo  - violaceum 
cum  jodina  tractatum  amylum.  Oua  inventa  conditione  phy- 
siologi  in  omnibus  fere  plantarum  partibus  amylum  reperie- 
bant.  Hac  de  causa  scriptores  quoque  per  multi  hocce  phyto- 
physiologiae  caput  tractaverunt,  sed  omnes  fere  libelli  illi 
nullius  sunt  momenti,  quia  disquisitiones  non  satis  accurate 
fecerint  viri  illi  doctissimi,  ut  jam  ante  duodecim  annos.  Pog- 
gendorffms  celeberrimus  dixit,  cf.  Annal.  d.  ehem,  et  Pharm. 
B.  37.  p.  114  sq. 

Atque  adeo  permagna  est  sententiarum  perturbatio  iu 
libris  pbytopbysiologicis,  quum  a viris  confundantur  sententiae, 
quarum  altera  alteri  adeo  obstet  ut,  qui  alteram  sibi  vindicet, 
alteram  omnino  rejicere  debeat.  Nam  Leuwenboeckius,  cujus 
postea  a phytopbysiologo  francogallo  Raspail  maxime  culta 
est  sententia,  proposuit:  esse  cellulas,  quarum  essent  crassi 
parietes,  impletas  dextrina  et  gluteni  vegetabili  et  partes  illas 
chemice  esse  diversas.  Quae  sententia  a Cbemicis  franco- 
gallis  Payen,  Persoz,  Guibourt  aliis  accuratius  est  perscrulata, 
et  libri  multi  hac  de  re  scripti  sunt  ex  quibus  apparet  Amylum 
non  esse  elementum  organicum  corporis  vegetabilis,  sed  ex 
nonullis  cbemice  diversis  compositum.  Multis  vero  experi- 
mentis post  Pagen  et  Persoz  chemici  illi  francogalli  rejece- 
runt Raspaillii  sententiam  quum  explorassent  amylum  depu- 
ratum a ceteris  plantarum  partibus  elementum  esse  chemice- 
organicum. 

Sic  francogalli,  qui  ad  amyli  structuram  non  spectabant, 
sed  profecto  forma  et  structura  in  corpore  organico  summi 
sunt  momenti,  quum  ad  materiem  maxime  sit  spectandum  in 
regno  anorganico.  Germanici  vero  pbysiologi  accuratius  in- 
vestigaverunt et  inprimis  Fritscbius  (Poggend.  Annal.  B.  32. 
pag.  129.  1S34.)  alteram  de  amylo  proposuit  sententiam 
physiologicam.  Microscopii  enim  ope  doctissimus  ille  vir 
vidit  corpora  amylacea  non  esse  sine  forma  et  structura,  ut 
francogalli  putaverunt,  sed  ex  stratis  nonnullis  esse  composita 
concentricis,  quorum  extrema,  quia  sint  impraegnata  aliis  li- 
quoribus difficilius  solvantur  aqua  destillata  fervida  quam 
interna,  unde  fortasse  ortus  sit  Leuwenlioeckii  ille  error. 
Interne  vero  esse  nucleum  perparvum  qui  ratione  sua  ad 
aquam  fervidam,  alcalia,  acida,  nec  amylum  nec  Gummi  (Ara- 
bine  et  Dcxtrinc)  nec  Saccharum  esse  possit.  Ea  quae  dixi- 

mus  maxime  ad  amylum  ex  bulbis  Solani  tuberosi  L.  congruunt 
sed  magnum  interest  inter  illud  et  Curcumae  leueorrhizae 
Rxb.  amylum,  quod  Arrowrootum  Indiae  orientalis  nominamus. 
Disci  enim  sunt  oblongi,  attamen  strata  observantur  centralia. 
In  cerealibus  vero  corpuscula  sunt  lentiformia.  Haec  Frit- 
scliii  sententia.  Paulo  post  Meyenius  formas  diversissimas 
observavit  in  Eupliorbiacearum  latice.  Quae  omnia  suut  ex 
ratione  historica  de  amylo  dicanda,  quum  sententia,  quam 
Endlicherus  et  Ungerus  in  libro,  Handbuch  der  Botanik,  in- 
scripto, proferant  nihil  aliud  est  nisi  commixtio  et  Fritschii 
et  francogallorum  sententiarum  igitur  fere  nullius  momenti. 
Partem  vere  secundam  incipiamus  de  Amyli  variis  formis  in 
plantis  variis  unde  mihi  evenit  ut  formationem  accuratius  per- 
scrutavi possim  ut  posta  addam. 


Caput  II. 

Dc  Amyli  structura. 

• » * ■ •>  >9.)  ; * r~  * , * ! • •’  i £ . . * . ’/ 

Quamquam  scripserunt  multa  multi  scriptores  de  corpore, 
quod  tractamus,  unum  tamen  librum  nominare  possumus,  in 
quo  servatae  sunt  observationes  accuratae  Scbleideni  librum 
qui  inscribitur  Handbuch  der  Botanik,  2te  Aufb  Leipzig  bei 
Engelmann.  1845.  Fritscbius  enim  in  libello  suo  nonullarum 
oblitus  est  formarum  quas  et  Meyenius  produxit  et  Scldeide- 
nius  observavit.  Atque  adeo  mihi  evenit  ut  formas  perscruter 
adhuc  non  visas.  In  contemplandis  vero  diversis  fornus  di- 
visionem facere  neccsse  est,  ut  facilius  dignoscatur  diversitas. 
Distributiones  autem  meo  ex  arbitrio  sunt  tres. 

Occurrit  enim  observatori  amylum  bis  ce  in  tribus  formis 

I.  Amylum  amorphum. 

II.  Corpuscula  amylaeea  simplicia. 

111.  Corpuscula  amylaeea  composita. 

^Accuratius  tribus  divisionibus  inquiramus,  quarum  primi 
ordinis  amylum  ut  videbimus  in  illa  libelli  parte  quae  est  de 
ratione  chemica  et  medica  cum  aliis  plantarum  elementis  or- 
ganicis valde  conjunctum  esse  apparebit,  Amyloido  Schleidcnii 
Gelino,  Bassorino,  Salep,  Inulino,  Calendulino,  Dalilino,  Sini- 
strino  aliis. 

Amylum  amorphum  Schleidenius  adhuc  duabus  modo 
in  plantis  phanerogamicis  invenit,  in  fructibus  Cardam omi 
minoris  et  in  cortice  radicis  Sassaparillae  jamaicensis.  At- 
tamen Schleidenius  ipse  dicit  in  Jamaica  radicem  illam  igne 
siccam  reddi  unde  facile  mutari  possit  amylum,  maxime  quum 
medullae  amylum  non  sit  amorphum,  sed  exstet  corpusculis 
compositis  et  quum  gluten  vegetabile  praecipue  in  rubris  ra- 
dicibus rarius  in  flavis  sassaparillae  reperiatur.  Equidem 
vero  in  orchideae  exoticae  tuberibus  (nomine  ignotae)  quae 
erat  culta  in  Calidario  Universitatis  Berolinensis,  inveni  cel- 
lulas glutene  vegetabili  impletas  quod  colorem  accepit  cum 
Jodina  tractatum  coeruleum  unde  apparebat  amylum  fuisse 
materiam  illam  quamvis  esset  amorphum. 

Sunt  vero  alia  quoque  in  plantis  corpora,  quae  a nonul- 
lis  scriptoribus  cum  amylo  amorpho  sint  conjuncta  quamvis 
maxime  diversa,  excepto  uno  fere  Salep,  qua  de  radice  loqua- 
mur postea. 

Jam  sequatur  altera  pars  de  Amylo  granulato. 

Corpuscula  vero,  quae  occurrunt  observatori,  in  forma 
ipsa  maxime  sunt  diversa  itaque  primum  contemplamur  cor- 
pora globosa  et  oviformia.  Distributionem  autem  faciamus 
novam.  Diximus  enim  supra  evolventes  Fritschii  sententiam 

de  amyli  structura  esse  nucleum  parvum  medio  iu  corpore 
at  invenimus  corpuscularum  nucleo  Fritschii  nullo  ut  in  Dauci, 
Saxifragarum,  Ficariae  vernae  DC.  radicibus  tuberosis,  deinde 
alia  cum  antro  illo  centrali  vel  rotundo  vel  oblongo  vel  la- 
cero. Nulceus  enim  Fritschii  nihil  aliud  est  nisi  antrum  cen- 
trale. Itaque  primo  corpuscula  cum  antro  rotundo  centrali 
accuratius  disquiramus. 

Sunt  vero  formae  sequentes. 

1.  Corpuscula  fere  irregularia: 

in  medulla  Cycadearum  et  in  foliis  subterraneis  et 
squamiformibus  Lathraeae  squamariae  L.  strata  vero 
corpusculorum,  de  quibus  supradiximus  interna  sunt 
oviformia  externa  vero  irregularia  uno  latera  maxime 
ingrossata  unde  saepius  formae  existuut  fere  tri- 
quetrae. 

11.  Corpuscula  oviformia: 

in  bulbis  solani  tuberosi  L.  Tradescantiae  caule  in 
parenchymate  Bombacis  pentandrae  L.  aliis. 

III.  Corpuscula  conchaeformia: 

in  Liliacearum  bulbis  occurrunt  maxime  iu  Fritilla- 
ria  imperiali  L.  et  Lilii  speciebus  uonullis. 

IV.  Corpuscula  triquetra: 

in  Tuliparum  bulbis  et  in  caulibus  Liliacearum  no- 
nullarum ; 

quibus  in  formis  strata  semper  facile  observari  pos- 
sunt ope  microscopii,  iu  sequentibus  vero  non  satis 
apparent. 

V.  Corpuscula  acute  polyedria: 

in  Oryzae  sativae  L.  seminibus  et  Avenae. 

VI.  Corpuscula  obtuse  polyedria: 

in  Zeae  Mays  L.  et  Zeae  rostratae  IIP.  seminibus. 

VII.  Corpuscula  oblonga  vel  rotunda  cum  antro  centrali 
oblongo: 

in  Leguminosarum  seminibus  (Phaseolus  Pisum)  quo- 
rum  antrum  conditione  sicca  figuram  hacet  excava- 
tionis stellatae. 

VIII.  Corpuscula  oviformia  cum  antro  centrali  permagno  fere 
ad  superficiem  pertuso  unde  forma  fere  cyathiformis 
existit: 

in  radice  Iridum. 

Sequatur  deinde  ordo  secundus,  qui  se  differt  corporibus 
lentiformibus,  in  quibus  invenimus  strata  et  facile  apparentia 
et  obscura,  antrum  et  centrale  et  laterale.  Occurrunt  haec 
formae  in  cerealibus  sed  hisve  in  plantis  hoc  unum  afferamus 
ut  quam  diversissimae  magnitudinis  adsint,  unde  nobis  evolu- 
tiouis  amyli  qua  de  re  postea  loquamur  signum  nobis  dent 
parvum. 

Corpora  invenimus  disciformia  stratis  apparentibus  in  Cur- 
cuma leucorrhiza  Roxb.  unde  Arrowrootum  petitur 
Indiae  orientalis,  Dignoscitur  enim  microscopice  ab 
illa  Indiae  occidentalis  farina  Arrowrootum,  quae 
paratur  ex  Maranta  arundinacea  L. 

Corpuscula  denique  reperiantur  et  fustiformia  et  maxime 
irregularia  in  latice  Euphorbiacearum,  ut  jam  Meye- 
nius  observavit,  et  tropicarum  et  indigenarum  in 
Aroidearum  latice  Dieffenbachiae  seguinae  Schott. 

Tertium  addamus  ordinem  corpusculorum  compositorum. 

Quamquam  in  aliis  plantis  inter  amyli  corpora  simplicia 
interdum  nonnulla  sunt  congregata,  hic  omnino  non  obser- 
vantur corpora  simplicia  nisi  vi  quadam  mechanica  sunt  se- 
gregata. 

In  Marantaccis  corpuscula  sunt  regulariter  composita 

attamen  centrale  illml  antrum  non  adest.  Inde  diversitas 
est  petita  Arrowrooti  occidentalis,  cujus  supra  meationem  fe- 
cimus, quae  formae  in  Bryoniae  quoque  et  Aponogetonis  Sas- 
saparillae  Sagittariae  radicibus  inveniuntur  formae. 

Deinde  in  bulbis  Colchici  auctumnalis  L.  observantur 
corpuscula  composita,  quorum  antrum  centrale  pertusum  est 
ad  superficiem  unde  figura  existit  graciliter  stellatae  exca- 
vationis. 

Reperitur  quoque  forma  illa  in  radice  Andropogonis  Iwa- 
rancusae  Blan  (lbbarankusba  Beug.)  cujus  corpuscula  singu- 
laria ex  triquetro-cyathiforinia. 

Ultimam  denique  afferamus  formam,  glomeruli  enim  sunt 
corpusculorum  amylaceorum  in  Ari  maculati  L.  rhizomate,  in 
Sagi  Rumphii  W.  medulla,  in  Bernhardiae  diebotomae  W. 
cauli. 


Caput  III. 

De  conditioBie  pIiysico>cIicmica. 

Si  Amylum  cum  aqua  fervida  calescit,  corpuscula,  de 
quibus  supra  diximus,  mollescunt  et  gluten  quoddam  vegeta- 
bile existit,  quod  absente  N.  diversum  est  ab  illo  cellarum 
parietes  internos  detegente  (tunica  primordialis  Mohlii).  Glu- 
ten enim  amylaceum  fragmenta  corpusculorum  continet.  Co- 
quuntur vero  fragmenta  illa  per  aliquod  tempus  nec  parvum 
videre  potes  corpusculum  nec  fragmentum,  quum  omnia  sint 
soluta.  10 . i 

Deinde  si  amylum  in  tabula  lapidea  teris  ut  in  formam 
pulveris  subtilissimi  redigatur,  facultatem  accipit  amylum  glu- 
ten illud  parare  cum  aqua  frigida  quod  cum  aqua  fervida. 
Quam  observationem  primus  fecit  Guibourt. 

Contemplamur  vero  accuratius  naturales  rationes  et  phy- 
sicas et  chemicas. 

Pulvis  est  albissimus  qui  inter  digitos  terendo  crepitat, 
de  ratione  microscopica  jam  supra  diximus. 

In  aqua  frigida  non  solvitur  attamen,  dilabitur  in  pulve- 
rem ut  liquor  paretur  lacteus,  sin  vero  amylum  teris  in  mor- 
tario lapideo  cum  aqua  frigida,  paululum  solvitur  ut  ex  reac- 
tione aquae  illae  cum  jodina  apparet.  Sed  aqua  fervida  con- 
junctum massam  gelatinosam  facit  et  glutinosam,  odore  pro- 
prio; quae  refrigerata  gelatinam  caesiam  subpellucidara  os- 
tendit, calore  vero  leni  siccata  naturam  accipit  asperam 
gummi  mimosae. 

Alcoholo  deinde  absoluto,  Aethere  oleis  et  pinguibus  et 
aethereis  calore  quoque  adhibito  mutationes  nullas  nullum 
que  effectum  fieri  videmus.  At  cum  Alcaliis  causticis  dissol- 
vitur amylum  et  saponem  quendam  format  gelatinosum,  qui 
in  Alcoholo  absoluto  solvitur.  Sales  vero  metallorum  reac- 
tionem provocant  nullam  nisi  unum  fere  aurum  muriaticum 
quod  accipit  colorem  laete  flavam.  Tinctura  dainde  Galla- 
rum (Infusum  Gallarum  spirituosum)  praecipitatum  profert 
floccosum  album.  At  optima  est  amyli  virtus  in  Jodina,  co- 
lorem enim  accipit  solutio  amyli  coeruleum,  qui  calore  jodina 
expulsa  evanescit.  Itaque  optimum  est  reagens  in  Jodina 
et  in  Kali  bydrojodicum,  quod  delegitur  quantitate  acidi 
aut  nitrici  aut  muriatici  adjecta  parva,  solutio  amyli,  solutio 
vero  ipsa  vel  gluten  illud  amylaceum  atmosphaerae  humidae 
per  dies  nonullas  exposita  rubescint  chartam  exploratoriam 
coeruleam  et  odorem  accipit  acidum  superficie  mucori- 
bus tecta. 

Saussureus  in  Tromsdorflfii  Neues  Journal  IV.  2.  p.  112. 
accuratius  disquisivit  mutationes,  quibus  subjectum  est  amylum 

si  aqua  commixtum  in  temperatura  + 20°  — 25°  R.  per  tem- 
poris spatium  servatur,  qua  in  conditione  ex  Saussurei  auc- 
toritate formantur  corpora  quatuor.  In  sunt  enim: 

I.  Saccharum  simillimum  illi  quod  ex  amylo  paratur  cum 
Acido  sulphurico. 

II.  Gummi  quoddam  Leiocomati  simile,  quo  de  corpore  ex 
amylo  leni  igne  frigendo  parato  loquamur  postea. 

III.  Amidine  Saussurei  cujus  materiei  rationes  intersunt  in- 
ter amyli  et  Gummi  naturas. 

IV.  Fibra  quae  coquendo  cum  aqua  nec  tractando  cum 
acidis  solvitur  cum  Jodina  accipiens  colorem  purpureo- 
violaceum. 

Quae  dissolutio  si  paratur  praesente  aere  aqua  formatur 
quam  ad  formationem  atmosphaera  non  praebet  oxygenum, 
quod  ad  acidum  carbonicum  formandum  consumitur  et  prae- 
terea carbo  ipse  liberatur  unde  fit  ut  operationis  producta 
colorem  accipiant  atrobruneum.  Quod  relictum  est,  ponderis 
est  minoris  quam  amylum  antea  consumtum,  sin  vero  exclu- 
ditur air  aqua  liberatur  fere  nulla  sed  acidum  modo  carboni- 
cum et  hydrogenum,  reliquiae  vero  paulo  pondere  majores 
sunt  quam  amylum  adhibitum  siccum  quia  aquae  adhibitae 
pars  cum  amylo  sit  conjuncta.  Collard  vero  de  Martigni  aci- 
dum zuminicum  a se  in  glutene  amylaceo  animadversum  esse 
contendit.  Amylaceum  enim  illud  gluten  per  quindecim  dies 
aqua  conjunctum,  ut  jam  supra  diximus,  acescit.  Chemicus 
vero  noster  accuratius  perscrutabatur  amylum  invenitque  aci- 
dum quod  praecipitavit  sales  Zinci  ex  solutione  concentrata  et 
cum  Calcio  et  Magnesio  oxydato  sales  granulato  erystallisa- 
tos,  cum  Kali,  Ammonraco,  ferro  oxydato  crystalla  perturbata 
formavit.  Attamen  non  satis  est  exploratum  hocce  acidum. 
Alteram  afferamus  chemicam  rationem  Leiocomatis  quod 

niliil  aliud  est  nisi  amylum  leni  igne  in  lamina  ferrea  frictura. 
Vidimus  enim  microscopii  ope  liocce  experimento  de  struc- 
tura quod  attulerimus  omnia  recta  esse,  quum  nonulla  strata 
ut  in  bulbis  Allii  Cepae  L.  tunicae  segregentur.  Sed  chemice 
mutatura  est  amylum  in  Gummi  aliquod,  quia  solvitur  Leio- 
coma  ut  Gummi  Mimosae  in  aqua  frigida  et  Gummi  condi- 
tiones secum  fert  unde  usus  in  fabricis  nostris  infectoriis,  in 
quibus  ad  coloris  consistentium  utuntur  pro  Gummi  arabico. 
Processu  enim  illo  oxygeni  quia  est  fere  combustio,  quantitas 
augetur  unde  fit  ut  charta  exploratoria  coerulea  in  Leiocoma- 
tis  solutione  (ut  in  solutione  Gummi  Mimosae)  rubescat. 

Restat  adhuc  nos  de  conditionibus  acidorum  in  corpus 
nostrum,  quod  tractemus,  loqui.  Itaque  de  acidi  nitrici  ratione 
aliquid  afferamus.  Solvitur  amylum  in  acido  nitrico  liberata 
aere  NO3  et  accipit  colorem  viridem.  Adbibito  vero  calore 
formatur  acidum  malicum  et  oxalicum.  Acidum  deinde  nrn- 
ritatium  cum  Mangano  hvperoxydato  ad  partes  III.  cum  man- 
gani parte  I.  leni  igne  cum  amylo  destillatum  ex  Woehleri 
argumentis  acidum  profert  formicarum. 

Sequatur  denique  acidi  sulphurici  ratio  cliemica,  quo 
dissolvuntur  corpuscula  turgescentia  liberatis  acido  S et  car- 
bone. Sin  vero  solutio  illa  perpetue  coquatur  in  Gummi 
primo  deinde  in  Saccharum  se  mutat  amylum,  quae  mutatio 
absorbtione  aquae  fit,  quum  acidum  sulphuricum  permagna 
cum  vi  ex  corpore  illo  attrahit  aquam.  Composito  enim  che- 
mica  amyli  secundum  Liebig  et  Berzelium  liacce  demonstra- 
tur formula. 

C 1 2 fio  Oio  vel  Cia  •+-  10  H. 

Itaque  aquae  absorbitio  facile  fieri  potest. 

Similiter  invenimus  gustum  dulcem  in  bulbis  solani  tu- 
berosi, qui  expositi  erant  frigori  hiemali,  quum  resorblione 

aquae  eadem  facta  sit  mutatio,  quam  antea  vidimus  acido 
sulphurico  perfectam. 

Destillatione  denique  sicca  amylum  nobis  praebet  aerem 
carbonicam  et  aerem  inflammabilem,  aquam,  acidum  aceticum, 
carbonem,  interdum  oleum  cmpyreumaticum,  ferro  autem  can- 
dente applicato  ardet  amylum  ut  Saccharum  flamma  clara, 
carbonis  reliquens  parum. 


Caput  IV. 

De  amyli  praeparatione  ex  plautis  variis. 

Inter  omnes  constat  quum  in  variis  insit  plantis  amylum 
in  regionibus  variis  varie  parari  corpus  illud  utilissimum.  In 
regionibus  enim  nostris  ex  Graminearum  seminibus  et  ex  bul- 
bis et  radicibus  paratur  et  utuntur  eo  homines  et  ad  nutri- 
mentum et  ad  technicas  diversas  actiones.  Hac  vero  ratione 
apud  nos  bic  est  processus:  Graminearum  semina  in  mola 
in  farinae  formam  redacta,  furfure  remoto,  in  massam  forman- 
tur cum  aqua  et  aqua  superfluente  per  cribrum  gluten  restat 
vegetabile  quum  Amylum  defluat  in  vas  suppositum.  Oua 
paratione  uteris  si  parvam  vis  praeparare  quantitatem,  ad  ma- 
jorem vero  vim  afferendam  farina  grossiuscule  molata  in  vas 
seponitur  in  temperatura  16  — 20  R.  cum  aquae  quantitate 
sufficiente  usque  dum  fermentetur,  deinde  massa  cum  aqua 
per  cribrum  ferreum  funditur  et  amylum  seponit  ad  vasis  fun- 
dum; furfuris  autem  partes  et  glut.enis  vegetabilis  maceratione 
decompositae  in  superficie  aquae  in  sqamae  forma  restant. 
Aqua  deinde  defluente  relinquitur  amylum.  Quum  vero  denuo 
repetere  vis  processum,  aqua  illa  uti  debes  quia  celerius 
eveniat  fermentatio,  cujus  finis  est  ut  Gluten  ille  vegetabile, 

quod  solvitur  in  acidis  dilutis  in  acido  acctico  fermentationis 
producto,  solvatur. 

Qua  ratione  maxime  ex  Hordeo  et  avena  praeparatur 
amylum,  ex  Tritico  vero  et  solani  tuberosi  bulbis  alium  faciunt 
processum.  Tritici  enim  semina  macerantur  in  aqua  frigida 
usque  dum  turgescant  et  mollescant  et  inter  digitos  compressa 
liquorem  emittant  lacteum.  Deinde  sub  molibus  surrectis  tam 
diu  premuntur,  quamdiu  aqua  praedita  est  colore  illo  lacteo 
aut  in  saccis  sub  aqua  agitantur  ad  eundem  finem.  In  so- 
lani denique  bulbis  novum  est  elementum  injucundum  quod 
est  removendum,  Cellulosa  (Sclerogen  francogallarum)  quae 
destruitur  terendo,  deinde  sub  aqua  in  cribro  depellitur  agita- 
tione amylum. 

Alteram  afferamus  Methodum  quam  adbibent  ludii  orien- 
tales in  Sagu.  Sagus  enim  farinifera  Rumpfii  in  moluccis  in- 
sulis crescens  est  palma  quae  altitudinem  fere  habet  pedes 
triginta  et  sternendi  temporis  hocce  habent  signum  accolae  ut 
aut  folia  farina  albescenti  sint  detecta,  aut  medullae  aliquod 
per  terebram  media  ex  arbore  depromptum,  cum  aqua  com- 
mixtum seponit  amylum.  Sternitur  deinde  palma  et  in  partes 
nonullas  caeditur,  quae  denuo  dissecantur  longitudinaliter 
in  partes  quatuor,  qua  ratione  medulla  facile  depromitur  et 
aquae  vi  a cellulosa  tenera  segregatur.  Oua  farina  incolae 
panis  loco  utuntur,  sin  vero  in  mercaturam  venire  debet  per 
laminam  metallicam,  in  qua  foramina  sunt  variae  magnitudinis 
amylum  adhuc  humidum  premunt  unde  grana  existunt.  Grana 
vero  illa  leni  igne  terendo  exsiccantur  in  batillis  aeneis.  Pa- 
ratur ceterum  Sagu  ex  plantis  variis  unde  amyli  diversa  qua- 
litas facile  apparet.  In  India  ex  Cycade  circinali  L.  in  Japo- 
nia  ex  Cycade  revoluta  Thnb.  in  Cochinchina  ex  Cycade 
inermi  Lour.  in  ora  Malabarica  ex  Borasso  gomuto  Lour.  et 
Corypha  umbracalifcra  L. 

Similiter  deinde  ex  Marantae  arundinaceae  L.  rhizomate 
paratur  farima  Arrowrootum.  Cujus  variis  de  formis  jam  supra 
diximus.  Sunt  etiam  qui  dicant  Arrowrootum  ex  Curcuma 
angustifolia  Rxb.  et  C.  leucorrhiza  Rxb.  paratum  qualitate 
majus  esse  quam  illud  ex  Maranta.  Sed  meo  ex  arbitrio  non 
sunt  diversa  atque  adeo  Martius  celeberrimus  ex  Sagittariae 
nostrae  sagittifoliae  L.  rhizomate  amylum  paravit  quod  et 
microscopice  et  chemice  fere  idem  est  cum  Arrowrooto  Ma- 
rantacearum.  Attamen  arrowrootum  chemice  a tritici  amylo 
se  differt  his  sequentibus  signis: 

Amyli  tritici  vel  solani  gr.  X.  cum  aequae  communis  § II. 
cocta  et  refrigerata  gelatinan  nobis  praebent  glutinosam,  quum 
Arrowrooti  eadem  quantitas  nobis  dat  solutionem  mucoso 
glutinosam. 

Jucundissima  deinde  est  ratio  qua  ex  radice  Manihot  in 
America  calidiori  paratur  amylum.  Manihot  utilissimae  Pohl. 
(Jatropha  Manihot  L.)  fruticis  octopedalis  cultura  per  om- 
nem Americani  calidam  exercetur,  hodie  in  Africam  ipsam- 
que  Asiam.  Radix  tuberosa  magnae  molis  (triginta  interdum 
librarum  pondere)  succo  lacteo  turget  venenatissimo.  Ouum 
autem  hac  in  radice  maxima  pars  amyli  misceatur  principio 
isti  nocivo,  hoc  autem  admodum  volatilis  naturae  vel  ferven- 
tis aeqae  calore  dissipetur,  inter  stirpes  alimentarias  homini 
utilissimas  numeratur,  et  frumento  quibusdam  gentibus  aequi- 
parare  potest.  Itaque  radula  radix  redigitur  in  pulverem,  qui 
prelo  subjectus  cribro  deinde  succernitur  et  aqua  lotus  la- 
mina imponitur  ferreae,  cui  subjicitur  ignis,  farina  sic  parata 
Manioc  seu  Mandiocca  vocatur  aut  si  ex  adglutinata  placentae 
fiant,  panis  Cassavi  (Pan  de  tierra  caliente  Hispanorum). 
Aqua,  qua  pulvis  lavatur  feculam  deponit  purissimam  quae 
nominatur  vulgo  Tapiocca, 

Alterae  hujus  generis  species  eadem  ratione  adhibentur, 
(piarum  sunt  nominandae:  Manihot  Aipi  Polii  (Juca  dulcis 
Hispanorum)  quae  vix  nisi  radicis  succo  penitus  innocuo  a 
praecedente,  quacum  frequentissime  colitur  differt  et  Manihot 
Janipha  Polii  (Jatropha  Janipha  L.)  cujus  radix  intus  fibrosa 
difficulter  in  pulverem  redigenda,  igne  tosta  vel  assata  come- 
ditur ut  apud  nos  bulbi  solani  tuberosi  L.  . 

Similiter  in  Molueris  insulis  ex  Taccae  pinnatifidae  L. 
fit.  bulbis,  qui  turgent  succo  venenatissimo  paratur  amylum 
et  pro  nutrimento  adbibitur,  Bulbi  enim  contriti  et  cum  aqua 
comixta  amylum  seponunt,  quum  succus  venenatus  restet  in 
aqua,  qua  utuntur  ancolae  ad  venenandas  sagittas.  At  in 
planta  modo  sponte  crescente  in  est  principium  illud  amarum 
et  acre,  cultura  vero  fit  mitis  feculam  nutritivam  inter  Arrow- 
rootum  numeratam  largiens.  Qua  de  causa  magnus  est  in 
Mdluccis  et  Oceania  occidentali  usus,  sed  animadvertendum 
est,  remanere  acrimoniam  in  petiolis  et  scapo  cultae  quoque 
plantae. 

In  nostris  denique  regionibus  exemplar  invenimus  ejusdem 
fere  generis,  in  bulbis  enim  Fritillariae  imperialis  L.  quae 
numeratur  in  plantarum  venenatarum  ordinem  propter  acrimo- 
niam bulbi,  inest  amylum  quod  cum  aqua  tractatum  adhiberi 
potest  ad  nutrimentum,  quum  remaneat  in  aqua  principium 
illud  acre.  Attamen  adjicienda  est  observatio,  si  parare  vis 
ex  Fritillaria  amylum  adbibere  debes  bulbos,  qui  nodum  pro- 
tulerint scapum,  quia  mutatum  sit  amylum  ut  in  bulbis  so- 
lani tuberosi,  si  ad  novam  plantam  proferendam  in  terram  con- 
duntur. Corpuscula  amylacea  enim  germinationis  processu 
ex  figura  oviformi  primo  mutantur  in  fustiformem  quum  vo- 
lumine multum  omittant,  deinde  omnino  resorbentur.  Sed  bis 
de  mutationibus  aecuratius  alio  loco  nonulla  proferamus. 

Caput  V. 

De  corporibus  amylo  simillimis  Inultiiiim  Dali- 
limim  Salep.  Altliaeiniim. 

In  radice  Inulae  Helenii  L.  materies  nobis  occurrit  quae- 
dam quae  simillima  est  amylo  et  a Valentino  Rose  detecta 
nomen  accepit  a chemico  illo  doctissimo  Inulinum,  at  quum 
in  aliis  quoque  plantis  inest  Alantinum,  Dahlinum,  Synantheri- 
nuin,  Sinistriuum,  Calendulinum,  Datiscinum  nominabatur.  A 
Payenio  Dahlini  nomen  accepit,  qui  in  tuberibus  Georginae 
variabilis  Willd  (Dabliae  Salisb.)  massam  illam  invenit  frequen- 
tissimam. 

Pulvis  est  subtilissimus,  cujus  grana  singula  colorem  ha- 
bent nullam,  solvitur  in  aqua  fervente,  in  solutione  vero  refri- 
gerata ad  vasis  fundum  seponit.  Nec  Alcoholo  nec  Aethere 
solvitur,  cum  Jodina  vero  colorem  accipit  flavescentem.  Ope 
deinde  microscopii  perscrutatum  Inulinum  et  aqua  frigida 
tractatum  evanescunt  grana  quia  resorbent  aquam  unde  Lin- 
kii  et  Meyeni  orta  est  sententia,  Inulinum  in  plantis  non  in- 
esse  nisi  solutum.  Sin  vero  coquitur  per  horas  quindecim 
mutatur  in  Saccharum,  quod  crystalla  formare  non  potest  ut 
Crookevvittius  invenit.  Compositio  vero  cbemica  eadem  est 
quae  amyli 

C12  H20  O10 

vel  ex  Mulderi  observationibus  (in  Annal.  d.  Pbarmac.  1838. 
B.  28.  II.  3.)  45,04%  C.  0,28%  II.  48,68  O.  Alteram  quoque 
Amyli  habet  similitudinem,  quum  praecipitetur  floccoso  album 
cum  Tinctura  Gallarum. 

Quae  materies  eandem  fere  dignitatem  habet  quam  amy- 
lum quum  insit  in  per  multis  plantis  in  iisdem  organis,  quae 
aliis  in  plantis  amylum  habent  Datisca  cannabina  L.  et 


22 


Mcnyanthinum  Tromsdorfii  ex  Menyanthe  trifoliata  L.  pa- 
ratum profecto  nihil  aliud  est‘uisi  Inulinum  conjunctum  cum 
principio  amaro. 

Praejjaratur  vero  ex  radicibus  Georginae  vel  Inulae  con- 
tritis quae  coquuntur  cum  aqua  et  decoctum  per  linteum  co- 
litur, in  refrigerata  deinde  solutione  ad  vasis  fundum  se  prae- 
cipitat Inuluinum,  quod  ad  purificationem  denuo  colitur  et 
lavatur.  Ex  Liebigii  vero  sententiam  parari  potest  eadem  ra- 
tione ut  amylum  ex  solano  tuberoso,  attamen  corpuscula 
multo  sunt  minora. 

Addamus  nonulla  de  ratione  cbemica  Inulini.  Si  tractas 
cum  Jodina  ut  jam  supra  diximus  colorem  accipit  flavum  et 
facile  solvitur  in  aqua  frigida  quamvis  centum  aquae  frigidae 
partes  solvant  partes  Inulini  puri  duas.  In  aqua  vero  fer- 
vente facilius  solvitur  sed  solutio  non  est  glutinosa  ut  Amyli 
sed  mucosa  sin  vero  decoquatur  in  forma  membranae  mu- 
cosae in  superficie  aquae  apparet. 

Acida  deinde  diluta  solvunt  corpus  nostrum  et  si  cum  il- 
lis coquitur,  multo  facilius  commutatur  in  Gummi  et  Sacha- 
rum.  Ab  acido  vero  nitrico  in  acidmn  malicum  et  oxalicum 
decomponitur  neque  vero  in  acidum  mucosum  nec  pecticum. 
Cum  Kali  caustico  tractatum  disolvitur  sed  acidis  ex  disso- 
lutione denuo  praecipitatur.  Si  denique  in  solutione  sunt  con- 
juncta Amylum  et  Inulinum,  amylum  cum  illo  in  majore 
quantitate  praesente  praecipitatur  sin  vero  praeponderat  Amy- 
lum Inulinum  in  solutione  remanet. 

Jam  ad  aliud  venimus  corpus  amylaceum.  Radices  Sa- 
lep,  quas  in  pharmacopoliis  nostris  invenimus  maximam  in- 
ter reliquas  vegetabilium  partes  substantiae  nutritivae  copiam 
in  minimo  volumine  concelandus  e plurimis  Orchidum,  specie- 
bus,  vere  in  pratis  nostris  florentibus  obtinentur.  Orchis 

Morio  L.  O.  mascula  L.  ct  O.  militaris  L.  optimam  rhizotomis 
messem  largiuntur,  vilior  ex  Orchide  palustri  Jacy  O.  latifo- 
tia  L.  O.  maculata  L.  habetur.  Orchis  papitionaca  L,  (oo %/<i 
Dioscoridis  cruXexi  Neograecorum)  a veteribus  potissimum 
usurpata.  In  Europa  australi  Ophrydum  radices  leguntur, 
Boreali  Americanis  diversae  Habeuariae  species  radicem  Sa- 
lep  praebent  tamen  multo  minoris  dignitatis.  Inter  reliquas 
vero  optimae  censentur  quae  ex  Oriente  commercio  ad  vehun- 
tur, figurae  palmatae,  in  Persia  et  India  ignotis  matribus 
genitae. 

Quae  sunt  botanica  de  radice  salep,  sequantur  nonulla 
de  ratione  chemica  et  pharmaceutica.  Si  mense  Julio  collec- 
tae sunt  radices  lavantur  celeriter  aqua  frigida  deinde  in  ae- 
neo battilo  coepiuntur  per  temporis  momentum,  denique  in 
cribrum  conjectae  et  leniigne  siccatae  in  mercaturam  veniunt, 
unde  fit  ut  radices  sint  fere  pellucidae  et  odore  injucundo 
priventur.  Sed  coquendo  pars  ammittitur  glutenis  vegetabilis 
itaque  Beissenhirtzius  ansam  fecit,  coquendi  in  succo  proprio 
radices,  et  in  balneo  mariae  facile  effecit,  sed  nullum  fere 
imitatorem  hujusce  actionis  invenit. 

Aqua  frigida  pulvis  radicis  commixtus,  intumescit  neque 
dat  solutionem  mucoso  glutinosam,  sed  aquae  ferventis  par- 
tes quadraginta  octo  in  gluten  grossum  commutantur  ab  una 
salep  parte,  quae  solutio  nullam  habet  reactionem  excepto 
plumbo  acetico,  quod  praecipitatum  profert  floccoso -album. 

Cum  Infuso  vero  Gallarum  si  tractes  solutio,  idem  tibi 
ostendehit  praecipitatum  floccosum  quam  Amylum,  quod  de- 
nuo  solvitur  colore  flavo  inacido  nitrico. 

Vino  et  aceto,  ope  caloris  solvitur  salep  pulveratum  Al- 
coholus  vero  nullam  mutationem  provocat.  Acido  nitrico  ex 
Salep  acidum  oxalicum  fit  ct  massa  fere  sebacea,  unde  eve- 

nit  ut  ferraentatioucm  vinosam  cum  odore  suavissimo  deinde 
acidam  pati  possit. 

Attamen  non  idem  est  Salep  cpiod  Amylum,  est  enim 
commixtum  ut  primus  nobis  docuit  Pfaffius  cum  Bassorino 
atque  adeo  nonulli  viri  doctissimi , ut  Pellctier  et  Caventou, 
contendebant  onniio  non  amylum  inesse  in  Salep.  Quia  cum 
Jodina  solutio  non  coerulam  accipiat  colorem  sed  violaceum. 
Sed  revera  colorem  coeruleam  nobis  praebet.  Alterum  deinde 
afferunt  argumentum,  Salep  in  Saccharum  non  mutari  acido 
sulphurico,  sed  fere  nullius  momenti  est  argumentum,  quum 
jam  apud  Pfaffium  legimus  in  eadem  conditione  esse  radices 
salep  (piam  bulbos  solani  tuberosi,  quum  enim  sint  cocti 
bulbi  Saccharum  nobis  non  dant  quamvis  acido  sulphurico 
tractati.  Et  profecto  amylum  a Vauquelino  inventum  est  in 
radicibus  testiculatis  Orchidum  quamquam  Robiquetus  fere 
nullum  vidit.  Ouam  observationem  equidem  feci  in  Orcbi- 
dearum  tropicarum  tuberibus  superterraneis.  Observans  enim 
Bletiae  Tankervilleae  tubera  illa,  inveni  corpora  amylacea  in 
eo  stadio  evolutionis  ut  facile  appareret  strata  illa  amylacea  ex- 
terne seponi  quum  et  duo  corpuscula  invenirem  uno  extremo 
strato  quasi  tegmine  conjuncta  et  corpuscula  nonulla  quorum 
extremum  stratum  non  esset  perfectum.  Quum  vero  menses 
nonulli  essent  praeterlapsi,  (lenuo  observationem  facturus  eram, 
quem  ad  finem  tubera  nonulla  ex  horto  Universitatis  Beroli- 
nensis  petivi  ut  amylum  perscrutarer.  Attamen  nec  ope  mi- 
croscopii  nec  arte  chcmica  inveni  amyli  corpusculum  sed  cel- 
lulae tuberum  impletae  erant  glutene  vegetabili  illi,  quod  jam 
supra  appellavimus  Bassorinum.  Cujus  rei  causa  profecto 
eadem  est,  qua  in  Tradcscantiae  caulibus  per  hiemem  amy- 
lum invenitur,  aestate  vero  gluten,  quum  cellulae  pro  amylo 
impletae  sint  crystallis  Calcariae  ct  sulpliuricac  et  oxalicae. 

Novam  denique  salep  rationem  afferamus  a Brandes  de- 
tectam. 

Si  Radicis  salep  pulveratae  grana  viginti  in  Acpxae  fer- 
ventis unciis  quatuor  solvis,  et  solutioni  addis  Magnesiae 
causticae  grana  triginta,  massa  efficitur  horis  nonullis  solida, 
collae  instar.  Nec  post  menses  nonullos  ullam  putredinis 
signum  nobis  praebet.  Ouam  mutationem  nec  Albumen  nec 
Bassorinum  purum  nec  Gluten  vegetabile  nec  amylum  una 
cum  magnesia  caustica  provocant.  Ceterum  resistit  massa 
illa  aquae,  oleis  pinguibus,  oleo  terebinthinae,  Alcoholo  et  Lia 
quori  Kali  caustici,  sed  ex  parte  solvitur  acidis  fortibus. 

Tertium  denique  afferamus  medicamen,  quod  cum  Amylo 
valde  est  conjunctum  Radicem  Althaeae,  quam  mediam  for- 
mationem inter  Amylum  Inulinum  Bassorinum  appellare  pos- 
sumus. Itaque  primum  de  botanica  et  chemica  ratione  no- 
nulla  disseramus,  deinde  omnia  tpiae  attulimus  corpora  denuo 
in  vim  medicam  contemplemur. 

Ex  Malvacearum  familia,  quae  nonulla  nobis  praebet  me- 
dicamina et  emollientia  et  leniter  adstringentia  radix  Althaeae 
officinalis  praestantissima  est.  Principium  vero  alcaloideum 
Althaeina  quod  chemici  (Bacon)  quidam  in  radice  nostra  in 
venisse  sibi  visi  sunt,  dubiae  naturae  ut  postea  videbimus  ma- 
net. Itaque  accuratius  inquiramus. 

Ex  Linkii  sententia  gluten  vegetabile  inest  in  cellulis  ra- 
dicis in  forma  corpusculorum  ut  amylum,  quae  aqua  frigida 
evanescunt  ut  Inulinum  sed  quum  tractetur  radix  concisa  cum 
alcoholo  absoluto  seponuntur  corpuscula  ut  amylum  si  tracte- 
tur aqua  frigida.  Pulvis  enim  est  luteo -albus,  qui  solvitur 
paululum  in  aqua  frigida,  facilius  vero  in  aqua  fervente,  quae 
rationem  inde  accipit  mucilaginosam,  unde  credidit  Liukius 
grana  in  amylum  jam  esse  mutata.  At  Pfaffius  contendit  ni- 

hil  aliud  iuesse  nisi  Inulinum  et  accuratam  fecit  analysin. 
Radix  enim  cum  aqua  cocta  et  evaporata  ad  extracti  con- 
sistentiam  cum  alcoholo  absoluto  praecipitabatur,  Residuum 
vero,  simillimum  gluteni  vegetabili,  denuo  in  aqua  solvebatur. 
Solutio  erat  coloris  bruneoflavi  et  cuprum  aceticum  cum  co- 
lore viridi  praecipitabatur.  Si  deinde  denuo  evaporabat  auc- 
tor ad  extracti  consistentiam  Alcobolus  provocavit  colorem 
luteum,  epiae  substantia  a Paffio  appellabatur  Materies  extrac- 
tiva  dulcis. 

Ex  destillatione  sicca  ammonium  causticum  parabatur  et 
cum  acido  nitrico  in  acidum  oxalicum  mutabatiu'  et  vestigia 
calcariae  malicae  acidulae  ostendebat  neque  ullam  mutatio- 
nem observavit  auctor  in  acidum  mucosam  vel  pecticum. 

Cum  Jodina  decoctum  Althaeae  coeruleum  accipit  colo- 
rem unde  apparet  amylum  inesse,  in  radice  ut  nobis  jam  do- 
cuerunt Buchner,  Collin,  Gaultier.  Sed  etiam  Inulinum  inveni- 
mus et  Bassorinum  et  praeterea  substantiam  nicoticam  (for- 
tasse uterum  illum  primordialem  Molilii).  Itaque  me  haud 
inepte  disputasse  puto,  quum  antea  dixerim  mediam  esse  for- 
mationem inter  Amylum  Inulinum  Bassorinum.  Jam  nonulla 
afferamus  de  alcaloido  dubio  Altbaeina,  quam  invenit  Baco- 
nius.  Extractum  radicis  frigide  paratum  cum  alcoholo  bul- 
liente saepius  tractabatur,  qua  in  mixtura  refrigerata  crystalla 
seponebant  ad  vasis  fundum,  quae  in  aqua  soluta  ad  crytali- 
sationem  denuo  evaporabantur.  Crystalla  illa  colore  viridia 
non  solvebantur  Alcoholo  ct  rubescebant  chartam  explorato- 
riam coeruleam,  sin  vero  solutio  crystallorum  frigide  tractaba- 
tur cum  Magnesia  caustica  restituit  colorem  chartae  explora- 
toriae coeruleum  et  succum  violarum  lacte  viridem  fecit. 
Quae  substantia  in  radice  nostra  inveniebatur  cum  acido  ma- 
lico  conjuncta,  Altbaeina  malica  acidula.  Accuratius  deinde 

disquisivit  AlUiacinam  Plissonius,  qui  demonstravit  nec  basnr 
nec  acidum  esse  Baconis  illud  corpus  sed  substantiam  nico- 
ticam  Asparagino  valde  simillimam. 

Caput  VI. 

De  vi  medica  Amyli  et  medicaminum  amyla- 

Ceorum* 

« 

Ouamvis  medicamina  mucilaginosa  amylacea  albuminacea 
quod  attinet  ad  vim  involventem  multo  minora  sint  quam 
olea  pinguia,  tamen  multo  facilius  concoquuntur  a ventriculo 
et  assimilantur.  Quo  in  ordine  profecto  amylacea  primum  ob- 
tinent locum  maxime  ob  vim  nutritivam.  Itaque  effectus  me- 
dicus facile  derivatur.  Relaxant  enim  fibram  irritatam  et  di- 
minuunt irritationem  ipsam  quum  et  evolvant  et  membranam 
muccosam  denuo  vestiunt  tegmine  mucoso,  maxime  in  syste- 
mate et  respirationis  et  chylopoeseos  et  uropoeseos.  Atta- 
men rejicienda  sunt  in  nimia  atonia  tractus  intestinorum,  ni- 
mia secretione  membranarum  mucosarum  ex  atonia.  Itaque 
utuntur  iis  medici  interne  pro  emollientibus  in  affectioribus 
inflammatoriis  ventriculi  vel  tractus  alimentarii,  in  catarrhis 
pulmonum,  rhenum,  vesiccae  urinariae  in  diarrhoeis  catarrha- 
libus,  in  Lithiasi,  in  hernia  incarcerata,  multisque  aliis  in  mor- 
bis ejusdem  generis.  At  pro  nutrientibus  utuntur  medici  il- 
lis in  febribus  hecticis,  blennorrhoeis  chronicis  ut  corporis  na- 
turam mortis  processu  debilitatam  pharmacis  nutriant  lenibus 
et  facilibus  concoctu,  si  digestiva  azotica  nimius  excitant.  De- 
nique interne  adhibentur  pro  involventibus  in  usu  medicami- 
num corrosivorum.  Praecipue,  Jodinae,  cujus  in  intoxica- 
tione maxime  laudatur  amyhun,  Phosphori,  Metallorum  oxyda- 
torum  acrium,  Cantharidum. 


Externe  vero  medicamina  amylaca  maxime  adbibentur 
in  inflammationibus  et  abscessibus  et  supuratiouibus  pro  ca- 
taplasmate. 

Postquam  generaliter  de  vi  medica  locuti  sumus,  nonulla 
de  singulis  afferamus  et  eandem  rationem  in  contemplando 
sequamur  ut  antea  in  perscrutanda  amyli  natura.  Itaque  pri- 
mum de  amylo  ipso  nonulla. 

Tritici  amylum  cum  aqua  coctum  et  in  massam  illam 
glutinosam  redactum  difficile  est  concocto,  itaque  adhibetur 
ad  clysmata  relaxantia  in  Diarrhoeis  catarrhalibus  et  colliqua- 
tivis  aut  in  Dysenteriis  dolorosis  Tritici  vero  amylum  sic- 
cum jam  ab  Hufelaudio  commendatur  pro  constituente  eme- 
ticorum maxime  cum  Tartaro  stibiato  ex  formula  sequente 
Ree.  Tart.  emet.  gr.  I. 

Amyli  Tritic.  3 1. 

Mf.  Pulv. 

Quo  pulvere,  auctore  Hufelaudio,  effectus  emetici  fere 
tutus  est  quum  prohibeatur  vis  ille  purgans  tartari  stibiati. 
Nam  amyli  praesentia  efficitur  ut  medicamen  per  longius  tem- 
poris spatium  restet  in  ventriculo,  unde  effectus  multo  major. 
Attamen  pulvere  illo  emetico  dolores  ventriculi  praecordii- 
que et  Dyspnoeam  extitisse  dicitur,  itaque  adbibenda  modo 
est  in  corporibus  robustis  aut  in  ratione  torpida  ventriculi. 

Solani  vero  amylum  multo  facilius  est  concoctu,  et  in 
forma  quoque  glutinosa  et  quum  sit  multo  vilior  pretio,  pro- 
fecto cetera  sunt  refutanda  amyla  attamen  nonnulla  de  illis 
disputamus. 

Tertium  habemus  praeparatum  amyli  avenam  excortica- 
tam,  sunt  enim  semina  avenae  sativae  L.  quae  praeter  amy- 
lum Saccinarum  albumen  gluten  vegetabile  continent.  Avc- 
illius  excorlicatac  unciae  duae  vel  tres  cum  mensura 

aquae  coctae,  potionem  nobis  praebent  in  morbis  acutis  usi- 
tatissimam, quae  et  vim  habet  nutritivam  et  obstructionem  alvi 
prohibet  quum  leniter  purget.  In  morbis  vero  hypersthenicis 
non  est  adhibenda  potio  illa  et  in  ratione  nimius  debilitata 
virium  concoquendis  cibis  aptarum,  qua  in  conditionibus  coli- 
cas provocat  et  succum  ventriculi  acidum  reddat. 

Externe  vero  avena  excorticata  cum  aqua  aut  lacte 
cocta  pro  calaplasmatibus  emollientibus  summo  in  usu  est, 
quia  calorem  per  longum  temporis  spatium  relinet  et  reservat. 

Ouartum  ex  cerealium  ordine  afferamus  hordeum,  cujus 
praeparatum  primum  est  contemplandum  Ptisana  Hippocratis. 
Quam  ad  parandam  coquuntur  hordei  uncias  tres  cum  aquae 
libris  tribus,  usque  ad  glumarum  defoliatione  unde  efficitur 
potio  salutaris  in  morbis  bypersthenicis  et  inflammationibus 
synochalibus.  Pro  corrigente  quoad  gustum  addatur  aut 
Oxymel  aut  Saccharum.  Quum  vero  faveat  obstructionem  alvi 
in  mensura  potionis,  si  necesse  est,  solvere  potes  tartari  de- 
parati  drachmas  nonullas  aut  si  morbi  processu  postulatur 
alios  sales  adjungere  potes  pro  adjuvantibus.  Alterum  hordei 
habemus  nutriens  Hordeum  praeparatum.  Quum  enim  farinam 
hordei  in  linteo  inclusam  per  longum  tempus  in  aqua  coquas 
restat  in  linteo  illo  Hordeina  vel  Coradina,  quae  substantia 
facillima  est  concoctu  et  fere  optimum  nutriens  quia  non  ex- 
citat systema  nervorum,  nec  vasorum. 

Itaque  ab  Hufelandio  et  Thilenio  in  morbis  atrophicis 
commendatum  est  medicamen,  et  in  febribus  hecticis  et  in 
jactura  sanguinis,  succorum,  seminis,  prospere  eventu  est  ad- 
bibitum. Sin  vero  uti  vis  praeparato  pultem  coque  ex  uncia 
dimidia  vel  una  cum  aquae,  lactis,  juris  carnium  mensura  di- 
midia et  da  aegroto  mane  et  vespere  aequam  quantitatem. 

Arrowrooto  utuntur  medici  ut  hordeo  praeparato  in  mor- 

bis  hecticis  ex  praebitione  per  nimius  longum  tempus  mammae 
vel  febribus  hecticis  post  supurationem  colliquativam  vel  in 
dyscrasiis  pro  nutriente,  sed  fere  nulla  re  distinquitur  nisi  forte 
gustu  suaviori  et  pretio  majore. 

Eandem  fere  rationem  grana  Sagu  habent,  quae  in  iis- 
dem fere  morbis  adhibentur  diaetetice. 

Salep  contra  ut  jam  supra  diximus  rationem  habet  cum 
magna  quantitate  aquarum  massam  efficere  mucilaginosam  et 
si  accuratius  disquiras  radicis  salep  drachma  una  aquae  un- 
cias sex  commutari  potest  in  liquorem  mueilaginosum.  Radix 
vero  ipsa  magnam  habet  vim  nutritivam  et  alvi  obstructionem 
prohibet,  attamen  magnam  vim  concoquendis  cibis  aptam  sibi 
vindicat.  Itaque  in  infantum  atrophiis  saepius  non  fertur.  Ad- 
hibetur in  iisdem  fere  morbis  in  quibus  utuntur  ceteris  medi- 
caminibus amylaceis  medici.  At  secundo  effectu  adhibita  est 
radix  in  Phthisi  pulmonum,  Nephritide,  Cystitide  superativa, 
ubi  datur  pro  potione  nutriente.  Drachmae  enim  duae  vel 
tres  terendo  comixtae  cum  aquae  frigidae  parva  quantitate, 
coquuntur  cum  mensura  aquae  unde  fit  potio  satis  mucilagi- 
nosa  et  pro  corrigente  quoad  gustum  additur  vel  saccharum 
vel  succus  Citri  recens  expressus  vel  vinum.  Paratur  quoque 
ex  radice  salep  gclatina  hac  ex  formula,  quae  gelatina  cum 
lacte  aut  jure  carnium  coquitur  pro  potione;  formula  vero  ge- 
latinae  haec  est: 

RC.  Radicis  Salep  pulver.  % 111. 

Coque  sub  cortinua  agitatione  ex  Aqua  fontan.  5 XII. 

Ad  colat,  g V . 

Adde  Syrup.  Ribium  % I. 

DC.  Gelatina. 

Alteram  afferamus  formulam  Hufelandii  Linctura  quo  usus 
est  in  tussi  vehemente: 

Rec.  Rati.  Salep  pulo  9 1. 

Aq.  fortan.  o II. 

Extr.  liyoscyan  9 /3. 

Aq.  flor.  Aurant.  3 I. 

Syr.  Althaeae  3 I. 

Solve  f.  Linctus. 

Ad  Althaeam  denique  venimus  cujus  radicis  decoctum  ct 
amylum  et  Bassorinum  et  cremorem  albuminaceum  continet. 
Sed  optimo  cum  effectu  adhibetur  in  Pneumoniis,  in  Catarrhis 
ct  Pulmonum  et  Vesiccae  urinariae,  in  Lithiasi  in  Diarrhoeis 
catarrhalibus  et  maxime  in  affectionibus  in  flammatoriis  syno- 
chalibus,  in  Haemoptysi  erethica,  in  Stranguria  et  Dysuria  in 
stadio  Gonorrhoeae  inflammatorio.  Quibus  in  morbis  decoc- 
tum datur  ex  3 11.  — % (3  ad  colatur,  g IV.  — 3 VI.  Magnum 
deinde  habet  usum  in  speciebus  pectoralibus  quae  constant  ex 
Radie.  Alth.  3 IV.  Rad  Liqnir  % I|3.  Rad  Ireos  flor.  5 3. 
Fol  Farfar.  3 II.  Flor.  Verbasci.  Rhoeados.  Sem.  Anis,  stell. 
aac.  3 I.  Externe  vero  adhibetur  decoctum  pro  elysmate 
(Species  ad  Enema:  Rad.  Alth.  U.  II.,  flor.  Chamomill  U.  I., 
sem.  Liu.  U.  /3.)  aut  pro  aqua  ophthalmica  et  pro  cataplas- 
mate, quemquam  multo  major  est  usus  avenae  excorticatae 
vel  farinae  seminum  lini. 

Denique  pro  involvente  utuntur  decocto  illo  mucilaginoso 
in  variis  medicaminibus  maxime  Acidis  fortibus,  Rad.  sene- 
gae,  Arnicae,  Ilydrg.  murr.  corr.  Amin.  muriatici. 


